tomron87/hebrew-wikipedia-sentences-corpus huggingface dataset:
גוונדולין גויבל — קלאודיה (1953)
אאיגון טידמאן (כריסטיאן פאטצולד, 1986) - אביה של קלאודיה, קצין משטרה.
מתחיל לחשוד במסע בזמן ונהרג בשוגג על ידי בתו קלאודיה.
חוקר את חטיפת הילדים בעתיד וחוקר את אולריש שהגיע לשנות ה-50. לאחר שיחסיו עם אשתו מסתיימים הוא מנהל מערכת יחסים עם האנה שהגיעה לשנות ה-50.
דוריס טידמאן (לואיז הייר, 1953) – אמה של קלאודיה
אריק אובנדורף, נער סוחר סמים שנעלם ב-2019
יאסין (ויקו מוקה) — בן 9, "החבר" של אליזבת שנעלם ב-2019
האב נח (מארק ואשקה) - נולד לברטוש וסיליה בשנות ה-20 בשם האנו טאובר.
נחשף לגרסה המבוגרת שלו בגיל צעיר והתוודע למסע בזמן.
חטף ילדים לצורך הפעלת המסע בזמן.
הביא לעולם את שרלוטה יחד עם אליזבת' דופלר.
נרצח על ידי אחותו אגנס.
טורבן וולר (ליאופולד הורנונג) – קצין משטרה זוטר שעובד עם שרלוט ואולריש.
איבד את עינו מסיבה לא ידועה.
The unknown - בנם של יונאס ומרתה ואביו של טרונטה נילסן (אותו הביא יחד עם אגנס).
הוא מתקיים בכל זמן נתון בשלוש גרסאות (ילד, בוגר וזקן) שפועלים במשותף באותו הזמן.
נחשד על ידי אביו אדם בתור המקור ללולאת הזמן ולכן הוא מנסה למנוע את היוולדו.
בפברואר 2016, נטפליקס החלה בהפקת העונה הראשונה של הסדרה בהיקף של 10 פרקים.
נחשף כי כל פרק יהיה באורך שעה.
הצילומים החלו ב-18 באוקטובר 2016, ליד ברלין והסתיימו במרץ 2017. הסדרה צולמה ברזולוציית 4K (אולטרה HD).
זו הסדרה הראשונה בשפה הגרמנית שנטפליקס הפיקה, נוסף לסדרות מקוריות אחרות שהפיקה בספרדית (Club de Cuervos ב-2015) בפורטוגזית (3% ב-2016), בצרפתית (Marseille ב-2017) ובאיטלקית (Suburra: דם על רומא ב-2017).
העונה הראשונה של הסדרה פורסמה ב-1 בדצמבר 2017. העונה השנייה הוכרזה עם טיזר קצר בדפי הפייסבוק בגרמנית של הסדרה ושל נטפליקס ב-20 בדצמבר 2017. נטפליקס הודיעה על יציאתה של עונה שנייה באמצעות טיזר קצר.
העונה הראשונה קיבלה בעיקר ביקורות חיוביות מהמבקרים.
מבקרים רבים שציינו את הדמיון לסדרה משנת 1990 "טווין פיקס" ולסדרה דומה מבית נטפליקס ששודרה ב-2016: "דברים מוזרים".
הסדרה קיבלה ציון של 94% באתר Rotten Tomatoes, עם ממוצע דירוג של 9.4 מתוך 10. רבים שיבחו את טון הסדרה ואת המורכבות שלה.
מבקרים רבים טענו שהסדרה היא אפלה ועמוקה יותר מאשר הסדרה "דברים מוזרים".
עם זאת, ביקורת שליליות הופנו כלפי הגישה הכבדה של הסדרה, המסר שלה, חוסר הסימפתיה אל הדמויות וחוסר מקוריות בהיבטים מסוימים של הסדרה.
אפל פארק הוא מטה חברת אפל, שממוקם בקופרטינו, קליפורניה, ארצות הברית.
הפארק נפתח לעובדים באפריל 2017 ובנייתו הושלמה בתחילת 2018. בבניין מרכזי אחד של ארבע קומות, בצורת טבעת ענקית, מועסקים יותר מ־12,000 עובדים, ובהם למעלה מ־2,000 עובדי מחקר ופיתוח.
שמונים אחוזים משטח הפארק מורכב משטח ירוק נטוע עצים עמידים מקומיים לאזור קופרטינו.
החצר המרכזית של הבניין הראשי כוללת בריכה מלאכותית.
עלותו של המבנה תוכננה לכשלושה מיליארד דולר, אך כבר בעת הבנייה חלה חריגה של שני מיליארד דולר, והעלות הכוללת של המבנה הייתה חמישה מיליארד דולר.
מה שמוביל למקום השלישי בתואר: "המבנים היקרים ביותר בעולם".
האפל פארק ממוקם קילומטר אחד ממזרח לקמפוס אפל המקורי.
לחברת Apple Inc הייתה מאז ומתמיד נוכחות משמעותית בקופרטינו (מאז 1977), לכן החברה החליטה לבנות את הפארק באזור הקמפוס ולא להתרחק מהאזור ולבנות במקום זול יותר.
סטיב ג'ובס, בהופעתו האחרונה לפני מותו באוקטובר 2011:יש שם חצר מדהימה באמצע, ועוד הרבה.
זה עיגול כך שהוא מעוקל כל הדרך מסביב.
זו לא הדרך הזולה ביותר לבנות משהו.
כל פנל של זכוכית בבניין הראשי יהיה מעוקל.
יש לנו תמונה של בניין המשרדים הטוב ביותר בעולם.
אני באמת חושב שסטודנטים לאדריכלות יבואו לכאן כדי לראות את זה.המבנה בצורת הטבעת, שמפורסם כ-"מעגל מושלם", לא תוכנן במקור להיות כזה.
ישנם שמונה מבנים, המופרדים זה מזה באמצעות מיני- אטריומים.
הפארק משתרע על 1.6 קילומטר בהיקפו, עם קוטר של 461 מטרים.
בבניין העגול שוכנים רוב העובדים.
לבניין ארבע קומות מעל הקרקע ועוד שלוש מתחת לאדמה.
העיצוב מסתיר את הכבישים והחניונים מתחת לפני הקרקע.
קירות הקמפוס עשויים רק מזכוכית.
בסביבות 7,7000 מטרים רבועים של שטח מיועד עבור חללי פגישות וחללי מנוחה.
החצר הפנימית של המבנה העגול כוללת פארק בגודל 30 דונם ובו בריכה, עצי פרי ושבילים מתפתלים בהשראת מטעי הפירות בקליפורניה.
לוח בטון נושם משמש לרצפה, התקרה ומערכת המיזוג של הבניין.
בסך הכל השתמשו ב-4,300 לוחות כאלה עבור הבנייה.
חלק מהלוחות שוקלים 27 טון.
עלות הקרקע נאמדה בכ-160 מיליון דולר.
בשנת 2011, התקציב להקמת הקמפוס היה פחות משלושה מיליארד דולר, אך עם זאת, בסופו של דבר נאמדה העלות הכוללת בכחמישה מיליארד דולר.
אפל הצהירה כי כל הפארק יופעל בעזרת אנרגיה מתחדשת בלבד, דבר שהופך את האתר לאחד המבנים היעילים אנרגטית ביותר בעולם.
פאנלים סולאריים המותקנים על גג המבנה יכולים לייצר 17 מגה-וואט של חשמל, מה שמספיק כדי להניב 75% מאספקת החשמל במהלך שעות השיא.
גג הבניין הוא אחד הגגות הסולאריים הגדולים ביותר בעולם.
האוויר זורם בחופשיות בין פנים המבנה ומחוצה לו, ומספק אוורור טבעי, דבר שמבטל את הצורך במערכות מיזוג אוויר במהלך תשעה חודשים בשנה.
ישנם שבעה בתי קפה בקמפוס, כאשר בגדול שבהם יש שלוש קומות ו-3,000 מקומות ישיבה.
יש בו גלריה בשטח 1,900 מטרים, שיכולה להכיל 600 אנשים ועוד 1,750 מקומות ישיבה במרפסת.
האודיטוריום, שנקרא "תיאטרון סטיב ג'ובס", ממוקם בקמפוס.
זהו אודיטוריום תת-קרקעי בן 1,000 מושבים המיועד להשָקות מוצרים ומסיבות עיתונאים.
יש לו לובי גדול מעל פני הקרקע בצורת גליל, ממנו ניתן לרדת במדרגות לאולם עצמו.
לאודיטוריום 350 מקומות חנייה ושביל להולכי רגל המוביל למבנה המרכזי, הממוקם צפונית-מערבית לאודיטוריום.
קיר הלובי עשוי זכוכית בצורת גליל ללא עמודי תמיכה, אשר מעניקה למבקרים באודיטוריום נוף של הקמפוס ללא הפרעה ב-360 מעלות.
זהו המבנה הגדול ביותר בעולם שכל קירותיו עשויות זכוכית.
האודיטוריום כולל גם מעלית זכוכית בגובה של 13 מטר אשר מסתובבת על צירה ב-171 מעלות כשהיא עולה למעלה.
המעלית עשויה מזכוכית מחוסמת, והיא נחשבת למעלית הזכוכית הגבוהה ביותר בעולם.
אירוע העיתונות הראשון שהתקיים באודיטוריום היה ב-12 בספטמבר 2017, והוכרזו בו האייפון 8 וה-8 פלוס, האייפון X, Apple Watch Series 3 ועוד.
אפל TV הוא שירות צפייה בשיטת OTT של חברת אפל האמריקאית, הזמין ביותר מ-100 מדינות ברחבי עולם, שהושק באופן ב־1 בנובמבר 2019, כולל בישראל.
ניתן לצפות בתוכני "אפל TV" באמצעות יישום הטלוויזיה של אפל, שזמין בפלטפורמות רבות ובהן Apple TV, Fire TV, Roku, Android TV, Google TV, סמסונג, LG, Vizio, סוני וקונסולות מסדרות פלייסטיישן ו-Xbox.
בשלהי 2025, בוצע מיתוג מחדש, במסגרתו הוסר "+" משם השירות.
בסוף 2009 החלה אפל לראשונה במגעים עם רשתות טלוויזיה בארצות הברית, בהן CBS ורשתות בבעלות חברת וולט דיסני (שמנכ"ל אפל, סטיב ג'ובס, היה בעל המניות הפרטי הגדול ביותר בה), לגבי אפשרות של השקת שירות טלוויזיה למנויים באינטרנט, שיוצע באמצעות חנות אייטיונס בתמורה לתשלום חודשי קבוע.
באותה עת כבר ייצרה ושיווקה אפל את מכשיר מזרים המדיה Apple TV והיא ביקשה ליישם אסטרטגייה עסקית, בדומה לאייפון והאייפד, בה היא מוכרת שילוב של חומרה, תוכנה ושירותים.
בנוסף כבר הציעה ב"אייטיונס" שירות של הורדת פרקי טלוויזיה תמורת תשלום לכל פרק.
בקיץ 2011 פורסם כי השירות יושק בקרוב, בשם 'iTunes Replay', במטרה להתחרות עם נטפליקס, שהשירות שלה החל לתפוס תאוצה.
אולם החברה התקשתה לחתום על הסכמי תוכן עם רשתות הטלוויזיה ואולפני הסרטים.
באותה עת רשתות הטלוויזיה הגדלות בארצות הברית כבר הפעילו במשותף את שירות "הולו" (Hulu) ולא רצו לסייע למתחרה נוספת.
במרץ 2015 דווח ה"וול סטריט ג'ורנל" שאפל מתכננת להשיק את השירות במחיר של כ-30 דולר לחודש, ושהיא מנהלת משא ומתן עם רשתות הטלוויזיה ABC, CBS ו-FOX על הסכמי תוכן.
בינואר 2017 דווח כי החברה תחל בהפקות מקור של תוכן.
באוקטובר 2018 דווח כי השירות יחל בקרוב והחברה התחייבה להשקיע סכומים גדולים בתוכן מקורי.
בין השאר דווח על השקעה של 300 מיליון דולר בשתי העונות הראשונות של "תוכנית הבוקר" (The Morning Show), אחת הסדרות הראשונות שהציעה השירות בכיכובן של ג'ניפר אניסטון וריס וית'רספון.
השירות הוכרז אפל ב-2019 במהלך אירוע השקה מיוחד שנערך ב-25 במרץ בתיאטרון סטיב ג'ובס.
מספר ידוענים חשובים המוערבים בפרויקט הופיעו על במת האירוע, כולל אופרה וינפרי, סטיבן ספילברג וג'ניפר אניסטון.
בהכרזה הודיעה אפל על שמות הבמאים והשחקנים שיוצגו בשירות.
השירות הושק ב־1 בנובמבר 2019, בעלות של 6.99 דולר לחודש בארצות הברית ו-17.90 שקל לחודש בישראל.
בינואר 2022 דווח כי השירות גייס כ-45 מיליון מנויים ברחבי העולם, והיה לרביעי בגודלו בעולם אחרי נטפליקס, אמזון פריים וידאו ודיסני+, אולם אפל הוציאה רק קצת יותר מ-2 מיליארד דולר על תוכן מקורי של סרטים וסדרות ב-2021, לעומת 9 מיליארד דולר שהוציאה אמזון ו-14 מיליארד דולר של נטפליקס.
עם זאת, החברה מציעה מחיר מינוי נמוך ותקופות ניסיון לשירות בחינם ללקוחותיה; תחילה הציעה את השירות בשנה חינם לרוכשי מכשירי אפל, בהמשך ההטבה ירדה לשלושה חודשים בלבד.
בתחילת 2025 ערכה אפל מבצע קידום בו היה השירות זמין בחינם, לכל אחד ברחבי העולם, למשך שלושה ימים.
שידור בכורהשםסוגהעונותפרקיםאורך פרקסטטוס1 בנובמבר 2019דיקנסון (Dickinson)קומדיה330 פרקים25–34 דק'הסתיימה17 בינואר 2020אמריקה הקטנה (Little America)קומדיה–דרמה; אנתולוגיה216 פרקים29–36 דק'בהמתנה7 בפברואר 2020Mythic Questקומדיה330 פרקים24–37 דק'חודשה לעונה רביעית1 במאי 2020מנסים (Trying)קומדיה324 פרקים26–30 דק'חודשה לעונה רביעית14 באוגוסט 2020טד לאסו (Ted Lasso)קומדיית ספורט334 פרקים29–43 דק'הסתיימה18 ביוני 2021פיזיקל (Physical)קומדיה שחורה220 פרקים27–34 דק'חודשה לעונה שלישית16 ביולי 2021שמיגדון!
(Schmigadoon!)קומדיה מוזיקלית212 פרקים25–34 דק'חודשה לעונה שנייה6 באוגוסט 2021מר קורמן (Mr.
Corman)דרמה-קומית110 פרקים23–34 דק'הסתיימה8 באוקטובר 2021אקפולקו (Acapulco)קומדיה220 פרקים26–36 דק'בהמתנה28 בינואר 2022אפטר פארטי (The Afterparty)קומדיית מסתורין18 פרקים31–48 דק'חודשה לעונה שנייה24 ביוני 2022Lootקומדיה110 פרקים23–33 דק'חודשה לעונה שנייה27 בינואר 2023שרינקינג קומדיה110 פרקים17 בפברואר 2023שלום מחר!
(Hello Tomorrow!)דרמה-קומית110 פרקים30 דק'29 במרץ 2023פרס הדלת הגדולה (The Big Door Prize)קומדיה11029-35 דק'עתידי17 במאי 2023High Desertקומדיה1830 דק'
+שידור בכורהשםסוגהעונותפרקיםאורך פרקסטטוס1 בנובמבר 2019ספרי רפאים (Ghostwriter)מסתורין339 פרקים22–31 דק'בהמתנהHelpstersחינוכי / בובות333 פרקים22–29 דק'בהמתנה21 באפריל 2020Fraggle Rock: Rock On!בובות16 פרקים5–8 דק'הסתיימה24 באפריל 2020Helpsters Help Youחינוכי / בובות6 פרקים1–3 דק'מיני-סדרה15 באוקטובר 2021Puppy Placeהרפתקאות216 פרקים19–26 דק'בהמתנה5 בנובמבר 2021Hello, Jack!
שידור בכורהשםסוגהעונותפרקיםאורך פרקסטטוס29 במאי 2020סנטרל פארקסיטקום מוזיקלי339 פרקים21–31 דק'בהמתנה
שידור בכורהשםסוגהעונותפרקיםאורך פרקסטטוס1 בנובמבר 2019Oprah's Book Clubמועדון ספרים1118–66 דק'באוויר21 במרץ 2020Oprah Talks COVID-19ראיונות11315–45 דק'בהמתנה30 ביולי 2020The Oprah Conversationתוכנית אירוח11432–79 דק'באוויר
במרץ 2021 חתמה על הסכם עם ליגת MLB, ליגת הבייסבול הבכירה של ארצות הברית וקנדה לשידור צמד משחקים בימי שישי (בתוכנית בשם "Friday Night Baseball"), למשך שבע שנים תמורת 85 מיליון דולר לשנה (מתוכם 30 מיליון עבור פרסומות שלה).
ביוני 2022 חתמה על עסקת זכויות שידור עם ליגת הכדורגל MLS, שמעניקה לה בלעדיות על שידור משחקי הליגה לכל העולם, תמורת 2.5 מיליארד דולר למשך עשור.
אפל מיוזיק: הבא היא תוכנית חודשית שמופצת על ידי אפל מיוזיק ומטרתה לזהות ולהציג כישרונות מוזיקליים חדשים, תוך העלאת המודעות אליהם.
צוות העורכים של אפל מיוזיק בוחר בכל חודש אמן אותו הם יקדמו, במטרה לעורר כלפיו מודעות גלובלית ולהגדיל את קהל המעריצים שלו.
באוגוסט 2017, אפל מיוזיק הוציאה בכורה תוכנית תיעודית, בהם הוצג חלק מהתהליך שכמה מהאמנים עברו.
כל חודש יוצא מיני-אלבום חדש בחסות אפל מיוזיק, עבור אותו האמן שנבחר להקליטו.
כמו כן, כל אמן שנבחר להשתתף בתוכנית, יקבל את ההזדמנות להופיע באחת מתוך שתי תוכניות הטלוויזיה המצליחות "The Late Late Show with James Corden", או .
בין האמנים שנבחרו להשתתף בתוכנית הם: בילי אייליש, חאליד, ג'סי רייז, באד באני, סיגריד, קלירו, ודניאל סיזר.
שנהאמנ/יתחודשמקור2020אורוויל פקינואר 2020ויקטוריה מונהפברואר 2020אינגריד אנדרסמרץ 2020קונאן גרייאפריל 2020דון טוליברמאי 2020רמהיוני 2020בנייולי 2020הולי הברסטוןאוגוסט 2020נתנאל קאנוספטמבר 2020גיביוןאוקטובר 2020ביבדובינובמבר 20202021ארלו פארקספברואר 2021
אלן פינדה לינדו , הידוע בשם הבמה אפל.די.אפ (apl.de.ap), הוא ראפר, זמר ומפיק מוזיקלי פיליפיני-אמריקאי, הידוע בעיקר כחבר בלהקת ההיפ הופ זוכת פרס גראמי בלאק אייד פיז.
אלן פינדה לינדו נולד בעיר אנג'לס סיטי, שבפמפנגה, הפיליפינים.
פינדה עזב את משפחתו זמן קצר לאחר לידתו.
אמו, כריסטינה פינדה, גידלה אותו ואת ששת אחיו הצעירים כאם חד-הורית.
בילדותו, פינדה היה עושה טיול ג'יפים באורך שעה לבית הספר שלו ובחזרה ועזר למשפחתו להתקיים בחקלאות בטטות, תירס קנה סוכר ואורז.
בגיל 14, הגיע לארצות הברית לטיפול בניסטגמוס, תנועה לא רצונית של העיניים.
לאחר טיול בדיסנילנד, פינדה הביע את התעניינותו להישאר בארצות הברית.
פינדה למד בבית הספר התיכון ג'ון מרשל שבלוס אנג'לס, שם הכיר את ויל.איי.אם.
ההשפעות המוזיקליות של פינדה היו סטיבי וונדר, האיגלס, הביטלס, א טרייב קולד קווסט, דה לה סול, לידרס אוף דה ניו סקול ולהקת הרוק פולק הפיליפינית אסין.
פינדה נחשף למוזיקת היפ הופ דרך ריקודי ברייקדאנס.
בשנת 1988, כשהיה בכיתה ח', החל להופיע יחד עם ויל.איי.אם ברחבי לוס אנג'לס.
בשנת 1992, הצמד הוחתם בחברת רות'לס רקורדס בניהולו של Eazy-E.
יחד עם חבר אחר שלהם, דנטה סנטיאגו, הם הקימו את ההרכב "אטבן קלן" ו הקליטו את אלבום הבכורה שלהם, "Grass Roots", שלא יצא עקב פטירתו של מנהל חברת התקליטים Eazy-E.
לאחר מותו של Eazy-E בשנת 1995, ההרכב אטבן קלן שינה את שמו ל-"בלאק אייד פודס", ולאחר מכן לבלאק אייד פיז, ודנטה סנטיאגו הוחלף בטאבו, וקוים היל הפכה לזמרת רקע של הלהקה.
לאחר שהוחתמה הלהקה באינטרסקופ רקורדס, בשנת 1998, הוציאה את אלבום הבכורה שלה, "Behind the Front", שזכה לשבחים ממבקרי המוזיקה.
בנובמבר 2001, החלה העבודה על אלבום האולפן השלישי של ההרכב, "Elephunk".
הפקת האלבום החלה ב-2 בנובמבר 2001, והוא יצא לאור בשנת 2003. בזמן הקלטת האלבום, רק אפל.די.אפ, ויל.איי.אם וטאבו היו אמורים להופיע באלבום.
במהלך ההפקה של הסינגל השני מתוך האלבום, "Shut Up", הם הבינו שקול נשי יעבוד טוב עם השיר.
הם פנו לסולנית הפוסיקט דולז ניקול שרזינגר להתארח בסינגל, אך היא נאלצה לסרב כייוון שכבר הוחתמה על חוזה עם "Eden's Crush".
חבר הלהקה לשעבר דנטה סנטיאגו הציג את הזמרת פרגי בפני ויל.איי.אם, שהתרשם מיכולותיה הקוליים, ובסופו של דבר פרגי הפכה לחברה קבועה בלהקה ותצלומה הודפס על עטיפת האלבום.
האלבום הגיע למקום ה-14 במצעד הבילבורד 200, ולמקום ה-3 במצעד האלבומים הבריטי, ואף מכל למעלה מ-1.6 מיליון עותקים בבריטניה ו-8.5 מיליון עותקים ברחבי העולם.
ביוני 2005, הוציאה הלהקה את אלבומה הרביעי, "Monkey Business", שקיבל את תואר הפלטינה המשולשת מאיגוד תעשיית ההקלטות האמריקאי ונמכר ביותר מ-10 מיליון עותקים ברחבי העולם.
רצועות האלבום זיכו את הלהקה בארבע מועמדויות לפרסי גראמי ואף זכייה בקטגוריית ביצוע הראפ הטוב ביותר, על שירם "Don't Phunk With My Heart".
ביוני 2009, הוציאה הלהקה את אלבום האולפן החמישי שלה, "", שכלל את הסינגלים "Boom Boom Pow", "Imma Be" ו-"I Gotta Feeling", שהגיעו למקום הראשון במצעד הבילבורד הוט 100. בשנת 2011, הוציא את פרויקט הסולו הראשון שלו, המיקסטייפ "It's Me Applebees".
2015: "Be" (בשיתוף הוני קוקיין וג'סיקה ריינוסו)
אפירוגון הוא רומן מאת קולום מק'קאן שיצא לאור בפברואר 2020. הספר מתבסס על הסכסוך הישראלי-פלסטיני ועוקב אחרי שני גברים שאיבדו בת, אחד ישראלי ואחד פלסטיני.
הספר עוסק בסיפורם של רמי אלחנן ובאסם ערמין, החברים בפורום המשפחות השכולות הישראלי-פלסטיני ובתנועת "לוחמים לשלום".
אלחנן הוא מעצב גרפי ישראלי יליד ירושלים, ששירת בצה"ל ולחם במלחמת יום הכיפורים בה איבד כמה מחבריו.
ערמין הוא חוקר פלסטיני שבגיל 17 נשפט לשבע שנות מאסר בכלא הישראלי, לאחר שזרק רימון על חיילי צה"ל.
במהלך תקופת מאסרו נחשף למאורעות השואה ולאחר שחרורו נסע ללמוד לימודי שואה בבראדפורד, אנגליה.
ב-1997, נהרגה ביתו של אלחנן, סמדר, בפיגוע התאבדות בירושלים שביצעו שני טרוריסטים פלסטינים.
ב - 2007, נהרגה אביר, ביתו של ערמין, מכדור גומי שנורה על ידי חייל צה"ל.
הספר מורכב מ-1,001 קטעים קצרים, בהם שתי הדמויות מתחברות עקב המוות בטרם-עת של בנותיהן.
הספר משלב בין בדיון לעובדות היסטוריות ופוליטיות אמיתיות.
הספר מתאר בהרחבה את משפחותיהן המורחבות של ההרוגות, ובכלל זה מזכיר גם את נורית פלד-אלחנן, אמה של סמדר, ואת מתי פלד סבה.
רוב הביקורות על הספר היו חיוביות מאוד, והספר היה מועמד לפרס בוקר לשנת 2020.
הוצאת עם עובד, שתרגמה לעברית את ספריו הקודמים של מק'קאן, בחרה לוותר על תרגום הספר, בשל אופיו הפוליטי.
בשנת 2024 תורגם הספר לעברית על-ידי חנה עמית-כוכבי בהוצאה האידאולוגית ספרי נובמבר.
עיריית חיפה בראשות עינת קליש רותם הודיעה על ביטול אירוע ההשקה של הספר, שהתרחש במהלך מלחמת חרבות ברזל.
בשנת 2025 הועלה המחזה המבוסס על הספר בתיאטרון יפו לתרבות עברית ערבית.
אפל מבט מסביב הוא שירות של חברת אפל, המאפשר למשתמש לצפות בתצוגת תמונה פנורמית של רחובות ערים ברחבי העולם ולעיין במידע על עסקים ואתרים שנמצאים באותם רחובות.
השירות הוכרז לראשונה ב-5 ביוני 2019 בכנס המפתחים העולמי של אפל וזמין לשימוש מ-19 בספטמבר 2020 ביישום המפות של חברת אפל במערכות ההפעלה iOS, MacOS ו-IPadOS.
יצירת מאגר התמונות, בדומה לשירות גוגל תצוגת רחוב, מתבצעת על ידי כלי רכב הנוסעים ברחובות הערים המיועדות למיפוי.
בגגות כלי הרכב ישנן מצלמות מיוחדות המצלמות תמונות פנורמה ב-360 מעלות וחיישני לידאר המאפשרים למפות בתלת מימד כל עצם המופיע בתמונה.
נכון ל-16 בנובמבר 2020 השירות מכסה כחמש עשרה ערים בארצות הברית ועוד כשש ערים ביפן, בריטניה ואירלנד.
באתר שהעלתה החברה ניתן לראות גם באילו מדינות ואזורים היא מתכננת ליצור תצוגת רחוב ואת זמני המעבר הכלליים של רכבי המיפוי.
אפל מצהירה כי היא תשמור על פרטיות המצולמים ותצנזר פנים ולוחיות רישוי שיופיעו בשירות.
כמו כן, החברה מאפשרת לפנות אליה ולבקש לצנזר תמונות של בתים פרטיים.
+# תאריך השקה ערים 1 19 בספטמבר 2019לאס וגאס, אואהו, אזור מפרץ סן פרנסיסקו, סנטה קרוז 2 30 בספטמבר 2019לוס אנג'לס, ניו יורק 3 18 בנובמבר 2019יוסטון 4 19 בפברואר 2020בוסטון, פילדלפיה, וושינגטון די.
לפי החברה, מאוקטובר 2020 ועד מרץ 2021 רכבי המיפוי עברו באזורים הבאים במדינת ישראל:
אזוריםעריםמחוז הצפוןעכו, רמת הגולן, הכנרת, עמק יזרעאל, צפתמחוז חיפהחדרה, חיפהמחוז המרכזפתח תקווה, רמלה, רחובות, השרוןמחוז תל אביבתל אביבמחוז ירושליםירושליםמחוז הדרוםאשקלון, באר שבע
ב-15 בדצמבר 2022 החברה השיקה את השירות במדינת ישראל, ללא האזורים שבשליטת הרשות הפלסטינית.
אפיקים הפקות היא חברה להפקת סרטי טבע, ובעיקר טבע ישראלי, שנוסדה בשנת 1983 בקיבוץ אפיקים על ידי הצלם והבמאי, משה אלפרט.
רוב הסרטים שהפיקה החברה היו ברובם בשיתוף פעולה או עבור רשתות טלוויזיה כמו נשיונל ג'אוגרפיק, BBC ועוד.
כיום, קשורה "אפיקים הפקות" עם חברת סוני בציוד צילום ועם חברת קנון בעדשות האופטיות.
במשך השנים זכו סרטי הטבע של "אפיקים הפקות" למוניטין רב, וכמה מהם זכו בפרסים בפסטיבלים לסרטי טבע ברחבי העולם, כשבנוסף, סרטים אלו זכו למיליוני צפיות ברחבי העולם.
סרטים שהופקו על ידי אפיקים הפקות
כנרת – ים של חיים (2021) - סרט באורך מלא העוקב אחר החי בכנרת, תוך כדי שהוא מגולל את סיפור חייה של גורת חתול ביצות שאיבדה את אימה ונותרה לבדה.
יללת הזאבים (2013) - סרט באורך מלא המגולל את סיפור חייו של זאב הודי במשך עשרים שנה מינקותו ועד לזקנתו.
ארץ בראשית (2010) - סרט הטבע הישראלי הראשון באורך מלא, והראשון שהופץ באופן מסחרי.
הסרט מתמקד במספר בעלי חיים: זוג חתולי ביצות באזור הכנרת, זוג זאבים ברמת הגולן ועדר יעלים במדבר יהודה לצד בעלי חיים ממינים אחרים וצילומי נופים.
צרעות - העוקץ שבסיפור - סרט באורך 50 דקות העוקב אחר צרעות בעמק הירדן.
המאבק על הלילה - סרט באורך 52 דקות העוקב אחר חייהם של הקוצן המצוי והקוצן הזהוב במדבר יהודה.
הסרט הופק על ידי אפיקים הפקות ו-E.O ההולנדית.
המדבר ההומה - סרט באורך 52 דקות העוקב אחר החיים במדבר בישראל.
ירדן - סרט באורך 52 דקות העוקב אחר בעלי החיים לאורך הירדן ובמימיו.
בסרט מופיעים שלדג לבן-חזה, שרקרק, צבי ארץ-ישראלי, אמנון, קורמורן, חתול ביצות, חזיר בר, שפן סלע ועוד.
לאורך החוף - סרט באורך 52 דקות העוקב אחר החיים לאורך חופי הים התיכון בישראל.
רמון - סרט באורך 52 דקות העוקב אחר החיים במכתש רמון.
החולה - הביצה הבלתי מוחתמת - סרט באורך 50 דקות העוקב אחר החי בשמורת החולה.
אודיסיאת השקנאים - סרט באורך 50 דקות המהווה סרט מחודש של סרט הטבע הראשון של אפיקים הפקות "נדודים בעקבות השקנאים" שצולם ב-1984. הסרט הופק על ידי אפיקים הפקות ו-E.O ההולנדית.
קיר המוות - סרט באורך 50 דקות העוקב אחר חיי היעלים הנוביים במדבר יהודה.
שובם של חיות התנ"ך - סרט באורך 30 דקות העוקב אחר שמורות החי בר - חי-בר יטבתה וחי-בר כרמל והניסיון להשיב בחזרה לטבע את חיות הבר המוזכרות בתנ"ך.
כנרת - סרט באורך 30 דקות העוקב אחר החי בכנרת.
היופי והקלע - סרט באורך 30 דקות העוקב אחר הצבי הארץ-ישראלי.
הר החרמון - הקשוחים בפסגה - סרט באורך 52 דקות העוקב אחר החיים בהר החרמון.
אויבים לתמיד - סרט באורך 50 דקות העוקב אחר תשעה נחשי צפע מצוי.
הזאבים של שדות המוקשים - סרט באורך 52 דקות העוקב אחר הזאבים ברמת הגולן.
הציידים הבלתי נראים - סרט באורך 50 דקות העוקב אחר טורפים קטנים - אלמנה שחורה, עקרב צהוב, קיפוד המדבר ואיזופוד.
אפיקים בנגב הייתה חברה משותפת לסוכנות היהודית ולבעלי־הון פרטיים, שהוקמה במקור בשנת 1947 כדי להקים עיר יהודית בנגב בסביבת באר שבע.
לאחר מלחמת העצמאות נמסרה באר שבע הנטושה לידי החברה כדי לפתח את ההתיישבות בבאר שבע.
אולם בעקבות חילוקי דעות עם הממשל הצבאי ותלונות המתיישבים, החברה נסגרה בסוף 1949.
החברה הוקמה בקיץ 1947 על פי החלטת הקונגרס הציוני, כדי לחזק את ההתיישבות בנגב שהייתה כולה חקלאית וסבלה מריחוק ממרכזי האוכלוסייה היהודית, ומחוסר עבודה בקרבת היישובים.
בתחילת ספטמבר 1947, עוד טרם נקבע מקום לעיר, יצא נשיא התאחדות בעלי המלאכה, אריה שנקר, בקריאה לתעשיינים לשקול ליצור שותפות עם החברה תוך קבלת תנאים מועדפים.
במקביל התפרסמו הצעות לציבור לרכוש מגרשים בעיר שתוקם ובדבר הזהירו מניצול אנשים תמימים שיקנו מגרשים בקרבת העיר שהקמתו עלולה להתעכב.
לאחר כיבוש באר שבע במבצע יואב, ב-21 באוקטובר 1948, הוסכם עם ראשי החברה על העברת העיר לידי החברה לצורך התיישבות יהודית.
ב-9 בנובמבר 1948 הגיעו ראשי החברה, סברדלוב ומכנס, לעיר, יחד עם השר פרץ ברנשטיין, נפגשו עם המושל הצבאי מיכאל הנגבי ותכננו את שיקומו לקליטת התיישבות יהודית.
במהלך הביקור הוקצו מבנים לבית מלון, מסעדה, מספרה ומאפיה ותוכננו תוכניות לגבי אספקת מים.
לוי אשכול הודיעה שהחברה גייסה 150,000 לירות לצורך פיתוח העיר, אולם הון זה היה רחוק מלספק את הדרוש לפיתוח העיר.
בדצמבר 1948 פורסמה בעיתונות תוכנית החברה לפיתוח העיר, שתהיה מרכז מנהלי ושלטוני של הנגב.
התעשייה בעיר יועדה להתבסס על חומרי גלם מקומיים, כמו קואלין, עורות, צמר ושעורה ובהתאם יועדו לקום מפעלי טקסטיל ובורסקאות, כמו גם בית חרושת לקרח, מאפיות ומכבסות.
החברה טיפלה בחיפוש מקורות מים נוספים וחיבור העיר לחשמל וכן לנקיון.
ב-12 בינואר 1949 האזרחים היחידים שהתגוררו בבאר שבע היו עובדי החברה שעבדו על פיתוח העיר.
במקום גם נפתח בית כנסת.
בחודשים שלאחר מכן הגיעו תושבים לעיר על פי רישיון של החברה אשר ניהלה את העיר יחד עם המושל הצבאי.
תנאי למגורים בעיר היה להוכיח לחברה יכולת להתפרנס בעיר ומקום מגורים עם אינסטלציה.
החברה שיפצה 80 בתים בעיר ושאר הבתים נמסרו לתושבים שנדרשו לשפצם בעצמם.
במחצית השנייה של 1949 החלו להופיע תלונות נגד הדרישות של החברה מהמתיישבים.
בעקבות שאילתה בכנסת, הורה המושל הצבאי לאפשר למשקיע שביקש להקים מפעל לייצור קרח, שהיה בכיר בממשל הצבאי לשעבר, להקים את המפעל ללא שירכוש את המכונות דווקא מהחברה, כדרישת החברה.
החברה גם דרשה בעלות מלאה על הבתים הנטושים בבאר שבע ושהיא תשפץ את הבתים ותשכיר אותם למתיישבים.
מנגד, המתיישבים התנגדו לכך שהחברה תהיה הבעלים של הבתים וטענו שהחברה דורשת מהם לשפץ את הבתים מכספם.
ב-1 בדצמבר 1949 נסגרה החברה, עובדיה פוטרו.
וכלל סמכויותיה הועברו לידי המושל הצבאי.
אפל ויז'ן פרו הוא מחשב מרחבי המשלב בצורה חלקה תוכן דיגיטלי עם העולם הפיזי.
המכשיר מיוצר על ידי חברת אפל ומעוצב כמשקפי מציאות מעורבת .
המוצר הוצג לראשונה ב-5 ביוני 2023, בכנס המפתחים העולמי של אפל לשנת 2023, הוא זמין לרכישה החל מ-2 בפברואר 2024. זהו המוצר הראשון שעתיד לצאת כחלק מסדרת המוצרים אפל ויז'ן מבית החברה, הראשונה מאז סדרת השעונים החכמים אפל ווטש ששיווקה החל ב-2015.
אפל מתארת את המוצר כ"מחשב מרחבי", דרכו מדיה דיגיטלית ניתנת לשילוב עם העולם האמיתי ועם קלטים פיזיים, כדוגמת מחוות גופניות, שאיתם ניתן לתקשר עם המערכת.
משקפי הוויז'ן פרו ניתנים לשימוש עם כבל חשמלי או עם מארז טעינה נפרד.
המשקפיים אינם נחשבים לאביזר היקפי אלא למוצר כולל בפני עצמו.
במאי 2015, אפל רכשה את חברת המציאות הרבודה (AR) הגרמנית Metaio .
החברה התכוונה להשתמש בטכנולוגיה של Metaio במסגרת פרויקט הרכב החשמלי שלה, המכונה "פרויקט טיטאן" (Titan).
באותה שנה שכרה אפל את מייק רוקוול ממעבדות דולבי , שם כיהן כסגן נשיא בכיר בתחום המוצרים והטכנולוגיות.
רוקוול הקים צוות שכלל את פיטר מאייר, ממייסדי Metaio, ומפלטשר רוטקופף, מנהל צוות האפל ווטש.
הצוות, שכונה הקבוצה לפיתוח טכנולוגיות (Technology Development Group), פיתח בשנת 2016 מוצר דמו של מציאות רבודה אך נתקל בהתנגדות מצד המעצב הראשי של החברה דאז, ג'ונתן אייב, ואנשי הצוות שלו.
באפריל 2017 גויס לצוות ג'ף נוריס, מומחה המציאות הרבודה והמציאות המדומה (VR), ומומחה בנאס"א לשעבר.
הצוות של רוקוול סייע בפיתוח ממשק תכנות היישומים ARKit, המשמש פלטפורמה למפתחים בתחום המציאות הרבודה, אשר הופיע לראשונה במערכת ההפעלה iOS 11.
כפי שדווח באתר חדשות הטכנולוגיה The Information, הצוות של רוקוול ביקש ליצור סוג של מכשיר אוזניות (headset) ולשם כך עבד עם הצוות של אייב; ההחלטה לשקף את עיני המשתמש דרך תצוגה קדמית על פני המכשיר התקבלה בברכה על ידי צוות העיצוב התעשייתי של החברה.
עם עזיבתו של אייב את אפל בשנת 2019, פיתוח האוזניות עמד בחוסר ודאות במשך תקופה מסוימת.
גם מחליפו בתפקיד, אוונס האנקי, עזב את החברה בשנת 2023. מנהל ההנדסה הבכיר ג'ף סטאל, שהיה כפוף לרוקוול, הוביל את פיתוחה של מערכת ההפעלה התואמת של המוצר, visionOS, לאחר שבעבר עבד על משחקים וטכנולוגיות גרפיקה באפל.
מידע על אודות המוצר, אשר על פי השמועות שמו המתוכנן היה Reality Pro, החל להתפרסם בשנת 2022. במאי 2022 דווח בבלומברג כי מנהליה של אפל, ובהם מנכ"ל החברה טים קוק, צפו במוצר.
בחודש יוני החברה החלה לגייס במאים עבור פיתוח תוכן למוצר.
אחד מהם, ג'ון פאברו, גויס כדי להביא לחיים דינוזאורים בסדרת הטבע התיעודית בהפקתו, "כוכב פרהיסטורי", מבית אפל TV פלוס.
בינואר 2023 דיווח מארק גורמן, כתב בלומברג, כי התוכניות למכשיר מציאות מדומה הוקפאו.
בחודש אפריל גורמן חשף פרטים נוספים על המוצר, וציין כי אפל מנסה לגייס מפתחים לצורך פיתוח התוכנה והשירותים הקשורים בו.
על פי אפל, החברה רשמה מעל ל-5,000 פטנטים לטכנולוגיות שהיו קשורות בפיתוחו של הוויז'ן פרו.
ההכרזה הרשמית על אפל ויז'ן פרו התקיימה בכנס המפתחים העולמי של אפל אשר נערך ב-5 ביוני 2023. המוצר יצא לשוק ב-2 בפברואר 2024, במחיר ראשוני של 3,499 דולר ועד 4,795 דולר לתצורה היקרה ביותר, כאשר בתחילה פורסם שמתוכנן לצאת רק קרוב לחצי מיליון יחידות שלו.
משקפי האפל ויז'ן פרו כוללים מסך תצוגה קדמי העשוי מזכוכית למינציה, מסגרת אלומיניום מרופדת ורצועת ראש מתכווננת.
המסגרת מכילה חמישה חיישנים, שישה מיקרופונים ו-12 מצלמות.
דרך עדשת המשקפיים יכול המשתמש להתבונן בשני צגי מיקרו-OLED (או OLEDoS) בעלי שיהוי נמוך במיוחד כדי למנוע סחרחורות, וברזולוציה של 23 מגה פיקסל – כל אחד בגודל של בול דואר.
אחרי תנועת עיני המשתמש עוקבת מערכת של נורות לד ומצלמות אינפרא-אדומות, המהוות את הבסיס לסורק הקשתית של המכשיר, Optic ID (המשמש לזיהוי המשתמש, בדומה למערכת ה-Face ID של האייפון).
קיימת תמיכה בחלקים מותאמים אישית עבור אנשים המרכיבים משקפיים; עדשות מסוג זה ניתנות לחיבור בצורה מגנטית לעדשת המשקפיים הראשית, ופותחו בשיתוף עם חברת צייס הגרמנית, המייצרת עדשות ומוצרי אופטיקה נוספים.
הרמקול של המשקפיים נמצא בתוך רצועת הראש וממוקם ישירות מעל אוזני המשתמש, ויכול להפיק צליל היקפי, מה שהוצג בקדימון.
המשקפיים משתמשים במעבד Apple M2 ובמעבד החדש Apple R1 שיוצר במיוחד עבורם עבור עיבוד קלט חיישן, אשר מקוררים על ידי מאוורר עדין.
מארז סוללות בהתאמה אישית המחובר לאוזניות באמצעות כבל יאפשר שעתיים של שימוש במכשיר.
לחלופין, ניתן לחבר את האוזניות למקור חשמל חיצוני.
על משקפי האפל ויז'ן פרו פועלת מערכת ההפעלה visionOS, המציעה ממשק משתמש תלת-ממדי.
המצב ברירת המחדל של המערכת הוא מציאות רבודה, כלומר כאשר ניתן לראות באופן וירטואלי אפליקציות ומדיה, מרחפות בסביבת העולם האמיתי של המשתמש.
בחלקם העליון של המשקפיים קיימת גלגלת כתר הניתנת לכוונון, באמצעותה ניתן להתאים את כמות הרקע הווירטואלי שתופס את שדה הראייה של המשתמש, עד כדי השתקעות וירטואלית מלאה (מה שידוע גם כמציאות מדומה).
לוויז'ן פרו תצוגה הפונה כלפי חוץ בשם EyeSight, המציגה את עיניו של המשתמש וכן משקפת את מידת ההשתקעות שלו במרחב הווירטואלי שבמשקפיים.
עיני המשתמש נראות מעומעמות כשהמשתמש במצב מציאות רבודה, ומוסתרות כשהוא במצב מציאות מדומה מלאה, כדי לתת לאחרים אינדיקציה למודעות הסביבתית של המשתמש.
כאשר אדם אחר בסביבה ניגש אליו או פותח בשיחה, תצוגת ה-EyeSight מראה את עיני המשתמש באופן רגיל, אפילו כשהוא במצב מציאות מדומה מלאה, והאדם השני יהיה גלוי בפני המשתמש.
ניתן לנווט בממשק המשתמש בעזרת העיניים והאצבעות, המזוהות על ידי מערך חיישנים.
לדוגמה, המשתמש יכול ללחוץ על אלמנט על ידי הסתכלות עליו וצביטה של שתי אצבעות יחד, להזיז את האלמנט על ידי הזזת האצבעות הצבוטות שלו, או לגלול על ידי תנועת היד.
גם בקרי משחק שונים נתמכים לשימוש דרך המשקפיים.
visionOS תומך בהכתבה ובמקלדת וירטואלית עבור הזנת טקסט, והעוזרת הווירטואלית סירי זמינה עבור פקודות קוליות.
על פי המתואר בתמונות השונות שבפרסומים, במשקפי האפל ויז'ן פרו יותקנו מראש היישומים אפל TV פלוס, אפל מיוזיק, Mindfulness, Freeform, ספארי, תמונות, פתקים, App Store, דואר, הודעות, Keynote ועוד.
המוצר הושק עם למעלה מ-100 משחקים נתמכים מבית Apple Arcade, בהם NBA 2K23 .
גם שירות הזרמת המדיה דיסני+ זמין עם ההשקה.
בנוסף, מספר אפליקציות בחבילת מיקרוסופט אופיס, בהן וורד, אקסל ו-Teams, וכן אפליקציות זום, Cisco Webex ואדובי לייטרום .
כמו כן, אפל הבטיחה כי תציע תמיכה מובנית באפליקציות המבוססות על מנוע המשחק Unity.
האפיתל הפיגמנטרי ברשתית Retinal pigment epithelium) הוא שכבת תאים פיגמנטרים מחוץ לרשתית הנוירו-חושית (neurosensory retina) המזינה את התאים קולטי האור של הרשתית.
ה-RPE היה ידוע במאות ה-18 וה-19 כ-"Pigmentum nigrum" (פיגמנט שחור), בהתייחס לתצפית שהראתה את צבעו הכהה של האפיתל, (שחור בבעלי חיים רבים, חום בבני אדם).
ה-RPE מורכב משכבה אחת של תאים בצורת משושה, מסודרים בצפיפות כגרגירי פיגמנט.
במבט מהמשטח החיצוני, תאים אלה חלקים וצורתם משושה.
במבט חתך כל תא מורכב מחלק חיצוני ללא פיגמנט המכיל גרעין פנימי פיגמנטרי גדול וחלק בצורת אליפסה המשתרע כמארג חוטים ישרים בין תאי המדוכים ותאי הקנים.
ל-RPE מספר תפקידים: קליטת אור, חציצה מרחבית של יונים, מחזור חזותי, פגוציטוזיס ומודולציה חיסונית.
אצל הלוקים בלבקנות, התאים בשכבה זו אינם מכילים פיגמנט.
תפקוד לקוי של ה-RPE נמצא בניוון מקולרי הקשור לגיל וברטיניטיס פיגמנטוזה.
RPE מעורב גם בבצקת מקולרית על רקע סוכרת.
מאופיינת ב-FAP (פוליפים אדנומטיים), גידולי עצם ורקמות רכות, והיפרטרופיה של אפיתל פיגמנט ברשתית.
אפל אינטליג'נס היא פלטפורמת בינה מלאכותית ולמידת מכונה שפותחה על ידי חברת "אפל" הפועלת בעיבוד בענן, בשילוב עיבוד בחומרת המכשיר עצמו.
המערכת הוכרזה ב-10 ביוני 2024 בכנס המפתחים WWDC 2024, כשילוב בתוך מערכות ההפעלה iOS 18 ,iPadOS 18, ו-macOS Sequoia, שהוכרזו לצד הפלטפורמה.
המערכת מאפשרת, כתוצאה משיתוף פעולה של אפל עם חברת הבינה המלאכותית OpenAI, אינטגרציה עם מודל השפה ChatGPT, המאפשרת לסירי לשלוח שאלות מורכבות של משתמשים ל-ChatGPT.
באוקטובר 2015 רכשה אפל את חברת הבינה המלאכותית Perceptio.
לאחר הרכישה, אפל עסקה במאמצים להבטיח שפעולות הפיתוח של הבינה המלאכותית שלה יישארו סמויות.
המערכת פועלת בחלקה בשיתוף עם מודל השפה ChatGPT.
בנוסף, קרייג פדריגי, סגן נשיא לתחום התוכנה, הצהיר במסיבת עיתונאים על אפשרות של שיתוף פעולה עתידי עם מערכת הצ'אטבוט ג'מיני של גוגל.
אינטגרציה עם מערכת ההפעלה: אפשרות לאתר קבצים בחיפוש ספציפי, כגון מספר רישיון רכב מתוך תמונה, תמונה שחבר מסוים שלח, וכדומה.
סיכום בתצוגה מקדימה: המערכת תציג סיכום מתומצת של מיילים, ותציג את המיילים החשובים יותר בראש האפליקציה.
Rewrite – כתיבה מחדש: אפשרות לנסח טקסט מחדש בסגנון שונה.
Image Wand – "שרביט תמונה": אפשרות ליצור תמונה על בסיס שרטוט שמופיע במסך (בעיקר באייפד).
הקלטת, תמלול וסיכום שיחות: המערכת תוכל לתמלל שיחות מוקלטות, ולהנפיק סיכום שלהן.
Cleanup Tool – כלי המחיקה: מאפשר למחוק אנשים ועצמים מתמונות
אפשרות לתקן שאלה או בקשה תוך כדי דיבור
התמשקות עם ChatGPT, לקבלת תשובות משופרות יותר
אפשרות לבצע פעולות עם אפליקציות צד ג' המותקנות במכשיר.
המשכיות: אפשרות להמשיך שיחה קודמת
מדריכי הפעלה: אפשרות לקבל מידע על ההפעלה והתכונות של המכשיר
ברירת המחדל של הפעלת המערכת תהייה באמצעות המעבד של המכשיר, כשבעת הצורך, העיבוד יתבצע בענן על ידי שרתים של אפל, באופן שלדברי החברה לא יפגע בפרטיות המשתמשים, משום שהשרתים ייעודיים ואינם שומרים נתונים.
בנוסף, יידרש אישור של המשתמש בשביל לאפשר גישה ל-ChatGPT.
המערכת יצאה בסתיו של שנת 2024 בשפה האנגלית למשתמשים בארצות הברית, כשבהמשך היא צפויה לצאת גם בשאר העולם.
לאחר ההכרזה מניית החברה זינקה ב-7%, כשהשווי הכולל שלה שבר שיא, והגיע לשווי הגבוה ביותר של החברה בכל הזמנים.
אחת הסיבות לכך היא שאפל אינטליג'נס יכולה לפעול באופן מלא בפחות מ-10% מהאייפונים הקיימים, מה שיוצר ציפייה לגל רכישות של מכשירים חדשים.
כל מחשבי המק עם מעבד אפל סיליקון מסדרת M עם macOS Sequoia יוכלו להריץ את Apple Intelligence, כולל:
MacBook Air עם מעבד (M1, 2020) ואילך
MacBook Pro עם מעבד (M1, 2020) ואילך
כל האייפדים עם מעבד מסדרת M של אפל עם iPadOS 18 יוכלו להפעיל את Apple Intelligence, כולל:
iPad Air (M1, דור 5) ואילך
iPad Pro (M1, דור 5) ואילך
כל מכשירי האייפון עם המעבדים A17 Pro ואילך, עם מערכת ההפעלה iOS 18, יוכלו להפעיל את אפל אינטליג'נס.
כלומר אייפון 15 פרו או מתקדמים ממנו.
אפל פודקאסטים (או פודקאסטים במערכות ההפעלה של אפל; באנגלית: Apple Podcasts או Podcasts) הוא שירות הזרמת אודיו ונגן מדיה שפותח על ידי אפל להזרמת פודקאסטים.
אפל החלה לתמוך בהזרמת פודקאסטים ב־2005 דרך אייטונס 4.9, וב־2012 השיקה את היישומון הנפרד "פודקאסטים".
מ־2014, היישומון הגיע עם מערכת ההפעלה IOS.
אפל פודקאסטים זמינה במערכות ההפעלה:ios, IPadOS, MacOS, WatchOS, TvOS, CarPlay, Microsoft Windows, ברכבי טסלה ופורשה, ובמכשירי אמזון אלכסה.
ב־2021 השיקה אפל פיצ'ר המאפשר ליוצרים לשלב הרשמה בתשלום לערוצים שתעניק למנויים גישה לתוכן נוסף.
אפל פודקאסטים היא הפלטפורמה השנייה במבחן הפופולריות (לאחר ספוטיפיי) לשמיעת פודקאסטים בארצות הברית.
נכון למאי 2024 היא מחזיקה ב־33.8% מהשוק העולמי.
כ-3 שנים לאחר שהשיקה את פרס המוזיקה שלה, הכריזה אפל באוגוסט 2022 על פרסים בתחום הפודקאסטים.
אפיתל הקרנית מורכב מרקמת אפיתל ומכסה את החלק הקדמי של הקרנית.
הוא פועל בתור מחסום להגנה על הקרנית, חוסם זרימה חופשית של נוזלי דמעות ומונע מחיידקים להיכנס לאפיתל ולסטרומת הקרנית.
אפיתל הקרנית מורכב ממספר שכבות של תאים.
התאים של השכבה העמוקה ביותר הם תאי אפיתל עמודיים פשוטים (Simple columnar epithelium), הידועים כתאים בזאליים.
הם מחוברים על ידי קומפלקסים של מולטי חלבונים, המידסמוזומים (hemidesmosomes), לממברנה בסיסית.
לאחר מכן שתיים או שלוש שכבות של תאים רב-הדרלים, תאי כנף.
רובם הם תאי קוצים (Spinous cells), תאים אפידרמיים מייצרי קרטין, דומים לאלה שנמצאים בשכבת הרירית (Malpighian layer) של הציפורן.
לבסוף, יש שלוש או ארבע שכבות של תאי קשקש, עם גרעינים פחוסים.
שכבות האפיתל עוברות כל הזמן מיטוזה.
תאי בסיס ושוליים נודדים לקדמת הקרנית, בעוד תאי קשקש מזדקנים ונפרקים לתוך שכבת ייצור הדמעות (tear film).
העובי המרכזי של שכבת אפיתל הקרנית הוא כ-50 עד 52 מיקרומטר.
סיבוך LASIK של תאי הקרנית
צמיחת אפיתל היא סיבוך בהליך LASIK שבו תאים משכבת פני הקרנית (תאי אפיתל) מתחילים לצמוח מתחת לדש הקרנית.
סיבוך זה אינו קיים בהליך הניתוחי PRK או בהליכים אחרים לתיקון ראייה ללא דש (flap).
אפיקמטן היא תרופה המשמשת לטיפול בקרדיומיופתיה היפרטרופית חסימתית סימפטומטית.
זהו מעכב מיוזין לבבי שפותח על ידי ציטוקינטיקס.
אפיקמטן נקשר ישירות לאזור המוטורי של מיוזין הלבבי ומונע ממנו להיכנס למצב של ייצור כוח.
התרופה מפחיתה את עוצמת ההתכווצות של שריר הלב, ובכך מביאה לירידה בחסימה של מוצא חדר שמאל (LVOT) בקרב חולי קרדיומיופתיה היפרטרופית.
התרופה אפיקמטן (Aficamten) אושרה לשימוש רפואי בארצות הברית על ידי מנהל המזון והתרופות האמריקאי בדצמבר 2025
אפיקמטן מיועד טיפול במבוגרים עם קרדיומיופתיה היפרטרופית חסימתית (oHCM) סימפטומטית, במטרה לשפר את היכולת התפקודית (Functional Capacity) ולהקל על התסמינים.
קרדיומיופתיה היפרטרופית חסימתית סימפטומטית היא מצב תורשתי שבו לאנשים יש עיוות שריר הלב וזרימת הדם מופחתת מהצד השמאלי של הלב לשאר הגוף, מה שגורם לתסמינים כמו קוצר נשימה, עייפות ואירועים לבביים מסכני חיים.
שילוב התרופה עם ריפמפין אינו מומלץ בשל אינטראקציות בין-תרופתיות פוטנציאליות.
תווית המרשם האמריקאית לאפיקמטן מכילה אזהרה במסגרת שהיא מפחיתה את מקטע הפליטה של החדר השמאלי ועלולה לגרום לאי ספיקת לב עקב תפקוד לקוי סיסטולי.
היעילות והבטיחות של אפיקמטן נחקרו ב-282 מבוגרים עם קרדיומיופתיה היפרטרופית חסימתית סימפטומטית שחולקו באופן אקראי לקבלת אפיקמטן או פלצבו למשך 24 שבועות.
בסוף המחקר, המשתתפים שקיבלו אפיקמטן חוו עלייה ביכולת הפעילות הגופנית שנמדדה על ידי שיא ספיגת החמצן בהשוואה ללא שינוי ביכולת הפעילות הגופנית בקרב אלו שקיבלו פלצבו.
כמו כן, 59 אחוז מהמשתתפים שקיבלו אפיקמטן חוו שיפור במגבלות הפעילות הגופנית (נמדד באמצעות מערכת הסיווג של איגוד הלב של ניו יורק) בהשוואה ל-24 אחוז מהאנשים שקיבלו פלצבו.
אפיקמטן אושר לשימוש רפואי בארצות הברית בדצמבר 2025. מנהל המזון והתרופות האמריקאי אישר את הבקשה לקבלת ייעודים של אפיקמטן כתרופת יתום וטיפול פורץ דרך.
בדצמבר 2025, הוועדה למוצרים רפואיים לשימוש בבני אדם של הסוכנות האירופית לתרופות אימצה חוות דעת חיובית, בה המליצה על מתן רישיון שיווק לתכשיר הרפואי Myqorzo, המיועד לטיפול במבוגרים עם קרדיומיופתיה היפרטרופית חסימתית.
אפיקמטן הוא שם בינלאומי שאינו קנייני.
אפיקמטן נמכר תחת שם המותג מיקוזו.
אַפְּלָטוֹן היה פילוסוף יווני, אשר כתביו שימשו אבני יסוד לפילוסופיה המערבית אחריו.
היה תלמידו של סוקרטס, מורו של אריסטו, מחברם של כתבים רבים ומייסד האקדמיה באתונה.
במהלך חייו הקדיש אפלטון את מיטב זמנו להרצאות באקדמיה, אך הוא גם כתב על נושאים פילוסופיים רבים.
כיום נותרו לנו כתביו הפילוסופיים-דרמטיים, אשר נשמרו בכתב-ידו ושוחזרו ונערכו במהדורות ותרגומים רבים.
רובם המוחלט של כתביו מורכבים מדיאלוגים, אולם מיוחסים לו גם מספר מכתמים ומכתבים.
כל הדיאלוגים של אפלטון שרדו, אולם מהדורות מודרניות של יצירותיו מכילות בדרך כלל דיאלוגים אשר האותנטיות שלהם מוטלת בספק על ידי רוב החוקרים (כגון אלקיביאדס או קליטופון), או אף נדחית על ידיהם באופן חד-משמעי (כגון דמודוקוס או אלקיביאדס השני).
דמותו של סוקרטס מופיעה לעיתים קרובות כמשתתף הראשי בדיאלוגים של אפלטון, אך לא תמיד קל להכריע מתי ועד כמה דבריו משקפים את דעותיו של סוקרטס ההיסטורי ומתי הוא משמש לשם הצגת רעיונותיו של אפלטון עצמו.
בעיה זו נקראת הבעיה הסוקרטית.
אפלטון נולד באתונה, למשפחת אצולה אמידה; אביו נקרא אריסטון, ואמו פריקטיונה.
לאפלטון היו שני אחים, גלאוקון ואדיימנטוס, אחות בשם אפוטונה, ואח למחצה בשם אנטיפון.
משפחתו של אפלטון הייתה ידועה בייחוסה המפואר – אביו היה מצאצאיו של קורדוס מלך אתונה, ואמו הייתה קרובת משפחה של המחוקק האתונאי הידוע סולון.
שמו האמיתי של אפלטון, על-פי המסורת המקובלת, היה אריסטוקלס, ובשנות לימודיו בגימנסיון קיבל את כינויו "פלטון" (שמשמעותו "רחב") – אולי בשל מבנה גופו או סגנון ההיאבקות שלו.
לשפה העברית הגיע הכינוי בצורתו הערבית, ולכן הוא נקרא "אפלטון" (נוספה א' פרוסתטית).
משפחתו של אפלטון הייתה בעלת מעורבות עמוקה בפוליטיקה האתונאית.
שניים מקרוביו המפורסמים היו דודיו כארמידס וקריטיאס, ששניהם השתייכו לקבוצת "שלושים הטיראנים", אשר הפילה בשנת 404 לפנה"ס את השלטון הדמוקרטי באתונה.
אפלטון יועד גם הוא לעסוק בפוליטיקה, אך התאכזב מהפוליטיקאים האתונאים ומקרובי משפחתו העריצים, ועזב את שאיפותיו הפוליטיות לטובת העיסוק בפילוסופיה.
בצעירותו, בסביבות גיל עשרים (407 לפנה"ס), פגש אפלטון את סוקרטס והפך לתלמידו.
הוא נכח בשעת המשפט של מורו (399 לפנה"ס), אולם לא בעת ההוצאה להורג, ממנה נעדר בשל מחלה – כך לפחות עולה מעדותו המובאת בכתביו.
בניגוד לסוקרטס, אפלטון העלה על הכתב את השקפותיו הפילוסופיות והשאיר מספר מכובד של כתבי-יד.
הוא הושפע רבות מיחס האתונאים לסוקרטס, וחלק ניכר מעבודתו המוקדמת הוקדש לרישום זכרונות ממורו.
ישנה סברה כי בכתביו שאף אפלטון לכונן חברה בה עוולות מהסוג שהיו מנת חלקו של סוקרטס לא יוכלו להישנות.
אחרי הוצאתו להורג של סוקרטס יצא אפלטון למסעות ונראה שהרחיק עד מצרים.
הוא שהה באיטליה ובסיציליה, שם פגש את ארכיטס, ראש האסכולה הפיתגוראית באותה העת.
כאשר היה כבן 40, (388 לפנה"ס) הוזמן אפלטון לעיר סירקוסאי שבסיצילה על ידי תלמידו וידידו דיון, שהיה גיסו של רודן סירקוסאי דיוניסיוס הראשון.
אפלטון ניסה להגשים את רעיונותיו בדבר מדינה אידיאלית בסירקוסאי אולם הרודן סירקוסאי לא ראה זאת בעין יפה ומכר אותו לעבדות.
בסופו של דבר הפילוסוף אניקריס מהאסכולה הקירנאית פדה את חירותו בעד 20 מינה ושלח אותו לביתו באתונה.
גרסה נוספת של הסיפור מובאת על ידי פילודמוס הטוען כי אפלטון נמכר לעבדות בשנת 404 לפנה"ס לאחר שספרטה כבשה את אגינה.
כאשר שב לאתונה, ייסד אפלטון את אחד מבתי-הספר המאורגנים הראשונים בתולדות התרבות המערבית.
בית-הספר הוקם בחלקת-קרקע ב"חורשת אקדמה" (מכאן – "אקדמיה") ומטרתו – לימוד פילוסופיה ומתמטיקה תוך כדי שימור דרך החשיבה הסוקרטית.
אקדמיה זו פעלה במשך מאות שנים, ונסגרה רק בשנת 529 לספירה על ידי השליט הביזנטי יוסטיניאנוס הראשון.
מלומדים רבים למדו באקדמיה זו, הבולט מביניהם היה אריסטו.
אפלטון הקדיש את חייו להוראה באקדמיה, אולם לאחר מותו של דיוניסיוס הראשון, הוא נענה לבקשתו של דיון והחליט לשוב לסיציליה (367 לפנה"ס), במטרה להפוך את שליטה הצעיר של סירקוסאי, דיוניסיוס השני, לפילוסוף.
מטרה זאת נכשלה – דיוניסיוס הגלה את דיון ואפלטון נעצר, עד שהותר לו בסופו של דבר לחזור לאתונה.
לאחר שכנועים רבים ביקר אפלטון בשלישית בסירקוסאי (361 לפנה"ס), אולם עקב ביקורתו הנוקבת הוא שוב נכלא שם, ונפדה בידי חבריו.
מאז לא שב עוד אפלטון לסירקוסאי, ועסק בהוראה באקדמיה ובכתיבה.
על פי מגילת פפירוס עתיקה, ששוחזרה ב-2024, אפלטון העביר את שעותיו האחרונות על ערש דווי בהאזנה למוזיקה שניגנה בחליל שפחה תראקית צעירה, בעודו סובל מחום גבוה.
הטקסט במגילה מציין שאפלטון היה צלול דיו כדי למתוח ביקורת על הנגנית ולהעיר על שכך שקצב נגינתה לוקה.
המגילה מציינת את מקום קבורתו המדויק של אפלטון, שלא היה ידוע קודם לכן.
לפי הכתוב, אפלטון נקבר בגנו באקדמיה של אתונה, המוסד החינוכי שאותו ייסד בסביבות 358 לפנה"ס, בסמוך למקדש שהוקם למוזות ("מוזאיון").
גם על פי המגילה, אפלטון נמכר לעבדות בשנת 404 לפנה"ס.
אפלטון כתב בעיקר דיאלוגים – כתבים שמתואר בהם רב-שיח או דו-שיח המובל בצורה של שאלות מנחות שעליהם ניתנות תשובות או נערך ויכוח.
החוקרים כיום סבורים שהדמויות המופיעות בשיחות אלו אכן חיו, ובמהלך השיחות הללו, שהיו או לא, מתוארות דעותיהם.
בין הדמויות המופיעות בדיאלוגים נמצאים הוגי דעות שאת דעותיהם הוא מבליט ואת דבריהם מביא בארוכה.
הדמות המרכזית היא של סוקרטס שככל הידוע שתה את כוס התרעלה ומת בשנת 399 לפנה"ס בהיותו בן 70, כשאפלטון בן 28. אפלטון מביא גם את רעיונות הפיתגוראים ותפישותיהם לגבי המתמטיקה ובעיקר ההרמוניה של המספרים, תפישה שהותירה עקבות ברורים ב"תורת האידאות" אותה הגה.
הוגי הדעות העיקריים המוצגים בדיאלוגים הם:
סוקרטס – מאופן הצגת דבריו נראה שאפלטון הושפע מסוקרטס יותר מכל הוגה דעות אחר.
אנקסגורס – פילוסוף מהזרם הפלוראליסטי.
לדברי סוקרטס בפיידון, ספרו של אנקסגורס עורר בו תקווה שמדובר בכיוון פילוסופי ראוי, משום שגרס שהשכל שולט בכל, אך התאכזב לאחר שקרא בספר והבין שאנקסגורס כיוון אל השכל כסיבה מכנית לשינוי בטבע ולא כגורם הפועל על פי המידה הטובה כדי להגשים טוב מוסרי.
פרמנידס – פילוסוף שקדם לסוקרטס.
הוא הבחין בין עולם התופעות המוכר בחושים, שהוא אשליה, לבין טבעו של היש האמיתי שהוא מציאות נצחית וקבועה, חסרת ריבוי, תנועה ושינוי.
אפלטון הושפע מעמדתו של פרמנידס על פיה ידיעה של היש היא אפשרית רק באמצעות המחשבה, ועל כן קבע שהמחשבה היא הכושר שמאפשר הכרה של האידיאות.
כהמשך לפרמנידס האידיאות חסרות תנועה ושינוי, אך לדעת אפלטון הן מרובות.
זנון – היה תלמידו ובן עירו של פרמנידס.
כמו פרמנידס, הוא סבר שיש אמת יסודית של אחדות הכל.
באמצעות פרדוקסים הוא הראה שאין לסמוך על החושים, וכי ריבוי, תנועה ושינוי הם בלתי אפשריים.
הרקליטוס – הוא סבר כי השינוי הוא עיקרון מרכזי בטבע.
השינוי מופיע במשנתו תחת שמות שונים כמו מלחמה, אל ואש.
ריבוי המושגים בתורתו מבטא את העובדה שלדעתו בני אדם תופסים את הטבע בצורה חלקית ומעוותת, והם אינם מצליחים להבין כראוי את הטבע מתוך השינויים שמתרחשים בו.
השפה מטעה אותנו לחשוב שהמציאות היא סטטית בעוד שהיא בעצם מצויה בשינוי מתמיד.
למשל האדם סובר שיש לו זהות קבועה בעוד שלמעשה היא בשינוי מתמיד מלידתו ועד למותו, שינוי שאיננו מאפשר את תפיסת הזהות האישית לא של הפרט ולא של איזשהי חיה או עצם כלשהו.
הכל מצוי בתנועה ושום דבר אינו נשאר זהה לעצמו לאורך זמן.
עמדתו השפיעה על אפלטון בבואו לתאר את חוסר הקביעות של המציאות החושית המשתנה תדיר.
דעות דומות לשל פיתגורס מובאות בהרחבה בכתבי אפלטון, לגבי המספרים ומקומם בתיאורי היקום, אך פיתגורס ותלמידיו, פילולאוס, וארכיטס, שחיו עוד לפני סוקרטס, מוזכרים רק ביעף ובלי לדבר על תוכן דבריהם.
לדוגמה בפיידון, סוקרטס שואל את סימיאס על היכרותו עם מורו, פילולאוס, והלה עונה לו שאכן הכירו ושמעו, אך לא הבין את דבריו.
יש הרואים בדבריו אלו התלוצצות על חשבון פילולאוס, אך אין זה מתיישב עם היקף הידע מתורתו של פילולאוס שאפלטון שיבץ בכתביו.
בעבר נטען שלא בצדק שאפלטון שאב את רוב דבריו בטימאיוס מספרו של פילולאוס "על הטבע" (או: "על העולם"), העוסק בדעותיו של פיתגורס, אך חוקרים וביניהם קארל הופמן הוכיחו שהרעיונות עברו עיבוד ושימשו רק באופן משני כדי להאיר היבטים מקוריים של הדיון בתוך טִימַאיוֹס.
וכך גם במקומות האחרים בהם אפלטון מראה זיקה לרעיונות הפיתגוראיים, אמנם ניתן להתחקות אחר השפעת כתבי פילולאוס אך לא מדובר כלל בהעתקה.
יודוקסוס, תלמידו של אפלטון, נחשב לאחד מאבות האסכולה הפיתגוראית המחודשת בתקופתו.
מקובל לחלק את הדיאלוגים של אפלטון ל-3 תקופות עיקריות (התאריכים משוערים):
הדיאלוגים המוקדמים: 399 לפנה"ס – 387 לפנה"ס.
הדיאלוגים האמצעיים: 387 לפנה"ס – 360 לפנה"ס.
הדיאלוגים המאוחרים: 360 לפנה"ס – 347 לפנה"ס.
הדיאלוגים המוקדמים מציגים שיחה בין מספר אנשים, כאשר סוקרטס תמיד מופיע כדמות הראשית – לכן הם נקראים גם "דיאלוגים סוקראטיים".
הדיאלוגים בנויים בצורה של שאלות ותשובות, שיטת הלימוד בה נהג סוקרטס ומכונה "חקירה סוקראטית".
בדיאלוגים אלו, כמעט ללא יוצא מן הכלל, סוקרטס הוא האיש השואל את השאלות, משום שלטענתו אין הוא בעל ידיעה כלשהי אותה יוכל לשתף עם האחרים.
תוך כדי שאלותיו, סוקרטס מצליח לבלבל את הדמויות העקשניות ביותר ולהביאן לידי סתירה – הדיאלוגים מסתיימים במבוכה (א-פורייה), זאת בהתאם לרוח הסוקראטית.
מבחינת תוכנם, הדיאלוגים המוקדמים מציגים את אופיו של סוקרטס ואת דעותיו לגבי המידה הטובה – כל דיאלוג מעלה בדרך כלל שאלה יסודית, למשל: "מהו צדק?", "מהו יופי?", "מהו אומץ?", "מהי ידידות?"; הדמויות בדיאלוג מנסות לענות על שאלות יסוד אלה, אך נכשלות במציאת תשובה הולמת.
יצירה בעלת חשיבות היסטורית היא ה"אפולוגיה" – גרסת אפלטון לנאום ההגנה של סוקרטס המועמד למשפט על השחתת הנוער וכפירה באלים, בשל רעיונותיו.
מרכזיותו של סוקרטס בדיאלוגים המוקדמים, מעלה את השאלה באשר להיותם מייצגים את משנתו של סוקרטס נאמנה.
בעבר, רווחה הגישה הגורסת כי כל כתבי אפלטון מייצגים אך ורק את עמדותיו הפילוסופיות של אפלטון, לכן אין לדבר על פילוסופיה סוקראטית כלשהי; אולם כיום מקובל להאמין כי בתחילת דרכו אפלטון הושפע עמוקות מסוקרטס, ולכן כתביו המוקדמים מבוססים בעיקר על רעיונותיו.
למרות כל זאת, קשה לדעת אם אפלטון רק הושפע בכתביו המוקדמים מסוקרטס, או שמא ניסה לייצג אותו נאמנה מבחינה פילוסופית והיסטורית.
החשובים שבדיאלוגים המוקדמים של אפלטון הם:
אותיפרון, אפולוגיה, גורגיאס, כארמידס, לכס, פרוטגורס וקריטון.
הדיאלוגים האמצעיים שונים בסגנונם מהדיאלוגים המוקדמים – בדיאלוגים האמצעיים, דמותו של סוקרטס נעשית שופר לפילוסופיה של אפלטון עצמו.
סגנון ה"שאלות ותשובות" נשמר רק למען הסדר הטוב – סוקרטס, הדמות הראשית, מרחיב לדבר, והדמויות המשניות עונות לשאלותיו ברוב המקרים ב"כן", "כמובן" או "ודאי".
לפי הגישה הרווחת ניתן לראות את סוקרטס עונה בהרחבה לשאלות שונות, תוך כדי הצגת עמדותיו הפילוסופיות של אפלטון.
עם זאת, לפי גישות אחרות, סוקרטס איננו מבטא בהכרח את עמדותיו של אפלטון.
אם בדיאלוגים המוקדמים דן אפלטון בעיקר במידה הטובה ובענייני מוסר, עתה הוא מרחיב את היריעה לכל נושא אפשרי.
לפי הגישה הפלטוניסטית, אפלטון סוטה מהגישה הסוקראטית, בכך שהוא טוען שניתן להשיג ידיעה על נושאים מסוימים.
הוא מפתח את תורת האידאות המפורסמת שלו, שלימים תקרא על שמו – פלאטוניזם.
עוד נידונים בדיאלוגים אלו נושאים כגון: נצחיות הנשמה ("פיידון"), פוליטיקה וסדרי המדינה האידיאלית ("המדינה"), למידה ("מנון"), אהבה ויופי ("המשתה").
הדיאלוג הבולט מבין הדיאלוגים האמצעיים הוא ללא ספק "המדינה", שהוא ארוך בהרבה מכל דיאלוג אחר של אפלטון.
הדיאלוג פותח בשאלה הסוקראטית "מהו צדק?" – שאלה אשר גוררת אחריה את השאלה המרכזית עליה הדיאלוג מנסה לענות: "האם הצדק מועיל לבעליו?".
כדי לענות על שאלה זאת, אפלטון מנסה לעמוד על מהות המידות הטובות השונות: צדק, חכמה, אומץ ומתינות, כפי שהן מתבטאות באדם ובחברה.
הוא מפתח דגם של מדינה צודקת בה השליטים הם פילוסופים, ומוכיח כי דגם זה הוא טוב יותר מכל צורת שלטון מוכרת.
לפי דגם זה הוא בונה את הדגם של האדם הצודק – ומראה לבסוף שהצדק אכן מועיל לבעליו.
הדיאלוגים האמצעיים נחשבים למיטב יצירתו של אפלטון.
המדינה, המשתה, מנון, פיידון ופיידרוס.
אם הדיאלוגים המוקדמים והאמצעיים היו בנויים בצורת שאלות ותשובות, הרי שהדיאלוגים המאוחרים דומים יותר למסות, וסוקרטס לעיתים קרובות נעדר מהם או שקט.
אפלטון נוקט עתה בשיטה פילוסופית חדשה, בה הוא לוקח קטגוריה כללית כלשהי, ומפרק אותה לגורמים – לשיטה זו הוא קורא "איסוף והפרדה".
בדיאלוגים המאוחרים אפלטון מעלה ביקורת על השקפותיו הקודמות, ובמיוחד על תורת האידאות – ביקורת זו בולטת במיוחד בדיאלוג "פרמנידס".
דיאלוג נוסף מהתקופה המאוחרת הוא "טימאיוס", אשר דן בפיזיקה של העולם המוחשי יותר מכל טקסט אחר של אפלטון, והיה לאחת מיצירותיו המשפיעות ביותר.
חיבורו האחרון של אפלטון, "החוקים", דן בסדרי המדינה הטובה ביותר האפשרית בפועל (בניגוד ל"מדינה" בה הוא מדבר על סדרי המדינה האידיאלית).
החשובים שבדיאלוגים המאוחרים של אפלטון הם:
החוקים, טימאיוס, פרמנידס, תאיטטוס וסופיסט.
אחת מתרומותיו העיקריות של אפלטון לפילוסופיה, וכנראה המשמעותית ביותר היא תורת-האידאות שלו, הנקראת גם פלאטוניזם.
לפי הפלטוניסטים, אפלטון מחלק את העולם לשני חלקים נפרדים: עולם ה"אידאות" אשר ניתן להבנה אך ורק באמצעות השכל, ומנגד העולם הניתן לתפיסת החושים אותו אנו רואים מסביבנו.
אפלטון ראה את עולם החושים, ואת הדברים שבו, כעותקים בלתי-מושלמים של האידאות השכליות.
אידאות אלה בלתי ניתנות לשינוי ומושלמות, וניתנות לתפיסה אך ורק באמצעות השכל או התבונה (ללא עזרת החושים או הדמיון).
לשם דוגמה, אם ננסה לצייר משולש, לעולם לא נצליח להתקרב לאידיאת המשולש – זאת משום שהקווים אף פעם לא יהיו מספיק ישרים, וגם אם נצייר אותם עם סרגל, לקו מתמטי אמיתי אין בכלל נפח; לאידיאת המשולש ניתן להגיע בשכל בלבד.
באמצעות תורת האידאות שלו, שמר אפלטון על יסוד נצחי ובלתי משתנה בעולם שכולו שינוי, התכלות ומוות.
ניתן למצוא חלוקה זו לעולם השכל ועולם החושים עוד לפני אפלטון, אצל פילוסופים כפיתגורס ופרמנידס, ואף מחוץ לתרבות היוונית, למשל במשנתו של זרתוסטרא.
בספרו "המדינה" חלקים 6 ו-7, אפלטון משתמש במספר מטאפורות כדי להסביר את השקפותיו המטאפיזיות: מטאפורת השמש, משל המערה המפורסם והקו המחולק.
ביחד, המטאפורות הללו מביעות תאוריה מורכבת ולעיתים לא פשוטה להבנה.
ישנו דבר-מה הנקרא "אידאת הטוב" (לעיתים קרובות מפורש כאלוהיו של אפלטון).
דבר זה הוא המטרה הסופית של הידיעה, משום שהוא שופך אור על כל האידאות האחרות, וממנו כל האידאות האחרות נובעות.
ניתן להשוות את "אידאת הטוב" לשמש, אשר שופכת אור על העצמים והופכת אותם לנראים בעולם החושים (מטאפורת השמש).
בעולם החושים, העצמים אותם אנו רואים סביבנו דומים אך במעט לאידאותיהם בעולם האידאות; כמשל, אנו רואים רק את צלליהן של אידאות על קירה של מערה בה אנו כלואים, שהן אך ורק ייצוג של המציאות שמחוץ למערה, אשר מוארת על ידי השמש (משל המערה).
לפי אפלטון, הפילוסוף, הוא האדם שמצליח להשתחרר מכבלי המערה משום שהטיל ספק במציאות; הפילוסוף מגיע אל אור השמש שבחוץ, אל האמת.
הוא חוזר למערה לשחרר את חבריו, אך אלו אינם מאמינים לו והורגים אותו לבסוף (ייתכן והמשל הושפע מהוצאתו להורג של סוקרטס).
ניתן לתאר כל דבר ביקום באמצעות קו דמיוני (הקו המחולק של אפלטון); הקו מחולק לשני חלקים שונים באורכם, וכל חלק מחולק שנית באותה אידאה.
החלוקה הראשונה מייצגת את ההבדל בין העולם הנתפס באמצעות השכל, לבין העולם הנתפס באמצעות החושים (החלק הגדול מייצג את העולם השכלי, הקטן את עולם החושים).
החלק של עולם החושים מחולק גם כן לשני חלקים המייצגים את הדברים האמיתיים (החלק הגדול), ואת הצללים וההשתקפויות של הדברים (החלק הקטן).
החלק של העולם השכלי מחולק גם הוא לשני חלקים המייצגים עקרונות ואידאות כלליות (החלק הגדול), ואידאות משניות הנגזרות מהן (החלק הקטן).
בספרו של אפלטון "המדינה", צורת השלטון שנבעה מפילוסופיה זאת התגלתה כבעלת היררכיה קבועה ונוקשה של מעמדות העוברים מאב לבן, שלטון בו האמנות מדוכאת למען טובת המדינה, גודל החברה והמעמדות נקבעים באמצעות נוסחה מתמטית, ותקנות השבחת הגזע מיושמות בסתר על ידי זיוף ההגרלות בהן נקבעת הזכות להתרבות.
ישנו ויכוח באשר לחוזק הקשר בין סוג כזה של שלטון לבין הפילוסופיה המקורית והנשגבת שבספר.
תורת האידאות המיוחסת לאפלטון השפיעה רבות על הדורות שאחריו.
לאפלטון היו עוד כמה דעות רבות השפעה, למשל דעותיו על טבע הידיעה והלמידה המוצגות בדיאלוג "מנון", אשר פותח בשאלה האם ניתן ללמד את המידה הטובה, ואחר-כך מסביר את עקרונות הזיכרון, הלמידה כהיזכרות בדברים אשר ידענו פעם, דעות נכונות וסברות נכונות.
יצוין, כי גם אלה הסוברים כי קיים פלטוניזם, כלומר תורת אידאות של אפלטון, חולקים על העמדה לפיה בכל דיאלוג אמצעי ומאוחר ניתן למצוא דוקטרינה של אפלטון.